รัฐบาลไทย-ข่าวทำเนียบรัฐบาล-“ดีอีเอส” โชว์ตัวเลขคนไทย แชร์ข่าวปลอมมากถึง 23 ล้านคน พบสื่อมวลชนให้ความสนใจปัญหาข่าวปลอมเพิ่มขึ้น
วันอังคารที่ 28 ธันวาคม 2564
“ดีอีเอส” โชว์ตัวเลขคนไทย แชร์ข่าวปลอมมากถึง 23 ล้านคน พบสื่อมวลชนให้ความสนใจปัญหาข่าวปลอมเพิ่มขึ้น
“ดีอีเอส” โชว์ตัวเลขคนไทย แชร์ข่าวปลอมมากถึง 23 ล้านคน พบสื่อมวลชนให้ความสนใจปัญหาข่าวปลอมเพิ่มขึ้น
“ชัยวุฒิ”รมว.ดีอีเอสเปิดสถิติเชิงลึกจากศูนย์ต่อต้านข่าวปลอมพบยอดสะสมจํานวนผู้แชร์ข่าวปลอมมากกว่า23ล้านคนอายุ18-24ปีหัวแถวผู้โพสต์และแชร์ข่าวปลอมด้านกลุ่มอาชีพที่เข้าข่ายเผยแพร่มากสุดคือกลุ่มผู้สื่อข่าวเพราะประชาชนเชื่อถือเปิดโรดแมปปี65ปูพรมสร้างการรับรู้เน้นกิจกรรมให้ประชาชนมีส่วนร่วมตั้งแต่ระดับเยาวชนจนถึงเครือข่ายภาคประชาชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากการติดตามข่าวสารและการสนทนาบนโลกออนไลน์เกี่ยวกับข่าวปลอมตั้งแต่จัดตั้งศูนย์ต่อต้านข่าวปลอมวันที่1พ.ย62ถึง23ธ.ค64มีจํานวนผู้โพสต์ข่าวปลอม1,167,543คนและจํานวนผู้แชร์ข่าวปลอม23,785,145คนโดยช่วงอายุของผู้โพสต์และแชร์มากที่สุดคืออายุ18-24ปีคิดเป็นสัดส่วน54.5%ขณะที่อายุ55-64ปีมีพฤติกรรมแพร่กระจายข่าวปลอมต่ําสุดคิดเป็น0.1%สําหรับกลุ่มอาชีพที่สนใจประเด็นข่าวปลอมมากที่สุด3อันดับแรกคือกลุ่มผู้สื่อข่าวคิดเป็นสัดส่วนเกือบ16.7%เนื่องมาจากเป็นกลุ่มอาชีพที่ประชาชนให้ความสนใจและเกิดเชื่อถือในการเผยแพร่มากที่สุดรองลงมาคือกลุ่มผู้จัดการ/ผู้บริหาร9.3%และผู้ประกอบกิจการต่างๆ8%
ขณะที่กลุ่มอาชีพของผู้แชร์ข่าวที่เข้าข่ายเป็นข่าวปลอมมากที่สุด3อ้นดับแรกได้แก่กลุ่มอาชีพคุณครูอาจารย์14.0%ตามมาด้วยกลุ่มนักเรียนนักศึกษาและกลุ่มอาชีพช่างภาพ9.4%และกลุ่มอาชีพวิศวกร7.0%
“ทั้งนี้เราต้องขอขอบคุณสํานักข่าวและอินฟลูเอนเซอร์หลายรายที่สนับสนุนการทํางานของศูนย์ต่อต้านข่าวปลอมในการสร้างการรับรู้และเผยแพร่ข้อมูลที่ถูกต้องไปยังประชาชนและสาธารณะในวงกว้างอย่างต่อเนื่อง”นายชัยวุฒิกล่าว
โดยในรอบปี64มีรายชื่อสํานักข่าวและInfluencerที่ช่วยเผยแพร่ประชาสัมพันธ์ข่าวจากศูนย์ต่อต้านข่าวปลอมมากสุด10อันดับแรกดังนี้ไทยรัฐจส.100มติชนบางกอกโพสต์ FM91 Trafficproข่าวจริงประเทศไทยฐานเศรษฐกิจ News.ch 7 โพสต์ทูเดย์และคมชัดลึกตามลําดับ
สําหรับภาพรวมผลการดําเนินการของศูนย์ต่อต้านข่าวปลอม(วันที่1พ.ย. 62 – 23ธ.ค. 2564)มีข้อความข่าวที่ต้องคัดกรอง455,121,428ข้อความหลังจากคัดกรองพบข้อความข่าวที่ต้องดําเนินการตรวจสอบ13,262เรื่องแบ่งเป็นโดยหมวดหมู่สุขภาพ6,855เรื่องตามมาด้วยหมวดหมู่นโยบายรัฐ5,865เรื่อง หมวดหมู่เศรษฐกิจ282เรื่องและหมวดหมู่ภัยพิบัติ260เรื่อง
ด้านนางสาวอัจฉรินทร์พัฒนพันธ์ชัยปลัดกระทรวงดิจิทัลฯกล่าวว่าตั้งแต่ปีที่ผ่านมาศูนย์ต่อต้านข่าวปลอมเริ่มจัดเก็บข้อมูลการเปรียบเทียบTrendของหมวดหมู่ข่าวทั้ง4หมวดโดยระหว่างวันที่1ม.ค. 63 - 23ธ.ค. 64พบว่าหมวดนโยบายมีแนวโน้มสูงสุดมียอดเฉลี่ยการพูดถึง53,017ครั้งต่อวันคิดเป็น46.77%โดยพบว่าข่าวปลอมสูงในช่วงที่มีการแพร่ระบาดโควิด-19เนื่องจากเป็นช่วงที่รัฐบาลมีนโยบายออกมาเพื่อเยียวยาให้กับประชาชนมียอดการพูดการสนทนาการโพสต์บทความถึงนโยบายเยียวยาการแชร์ข้อมูลความถี่สูงขึ้น
รองลงมาเป็นหมวดหมู่สุขภาพมียอดเฉลี่ยการพูดถึง29,329ครั้งต่อวันคิดเป็น25.87%พบว่าข่าวปลอมสูงในช่วงการแพร่ระบาดโควิด-19เช่นกันโดยคาดการณ์ในอนาคตมีแนวโน้มว่าหากมีการพบโรคระบาดใหม่ก็เป็นไปได้ว่าจะมีการนําประเด็นเกี่ยวกับสุขภาพการรับประทานการรักษาด้วยตนเองมาบิดเบือนและแชร์ข้อมูลเกิดความเข้าใจผิดวนซ้ําได้อีก
ขณะที่หมวดหมู่เศรษฐกิจมียอดเฉลี่ยการพูดถึง15,966ครั้งต่อวันคิดเป็น14.09%พบข่าวบิดเบือนและข่าวปลอมในช่วงที่มีการปรับเปลี่ยนแปลงราคาของสินค้าอุปโภคและบริโภคส่วนหมวดหมู่ภัยพิบัติมีแนวโน้มที่จํานวนการพูดถึงเฉลี่ย15,042ครั้งต่อวันคิดเป็น13.27%โดยพบข่าวปลอมสูงในบางช่วงในสถานการณ์วิกฤตช่วงเกิดภัยพิบัติต่างๆกระแสข่าวเกี่ยวกับมีผู้ประสบภัยพิบัติของทั้งในและต่างประเทศ
นางสาวอัจฉรินทร์กล่าวว่าในปี65ศูนย์ต่อต้านข่าวปลอมจะมุ่งเน้นกิจกรรมให้ประชาชนมีส่วนร่วมโดยครอบคลุมตั้งแต่ระดับเยาวชนจนถึงเครือข่ายภาคประชาชนโดยกลุ่มเป้าหมายนักเรียนนักศึกษาได้จัดกิจกรรมจัดประกวดการผลิตคลิปวีดีโอสั้นเพื่อสร้างการรับรู้เพื่อรู้เท่าทันและรับมือกับข่าวปลอมทีมชนะเลิศจะได้รับทุนการศึกษาทีมละ80,000บาทเปิดรับผลงานช่วงม.ค. 65 –มี.ค65และประกาศผลพ.ค. 65โดยทุกคลิปวิดีโอที่ได้รับรางวัลจะได้รับการเผยแพร่ผ่านช่องทางต่างๆรวมถึงบนสถานีโทรทัศน์
สํานักงานตํารวจแห่งชาติ เล็งเห็นความสําคัญของปัญหาข่าวและข้อมูลปลอมที่มีการเผยแพร่ส่งต่ออยู่บนสื่อสังคมออนไลน์อยู่เป็นจํานวนมาก และมีผู้กระทําผิดอยู่ในทุกพื้นที่ทั่วประเทศ เพื่อให้การแก้ปัญหาเป็นไปอย่างรวดเร็วและทันเหตุการณ์ โดยเฉพาะอย่างยิ่งในการตรวจสอบ
พิสูจน์ทราบตัวผู้กระทําผิดที่แท้จริง และการดําเนินการติดตามตัว มาดําเนินคดีตามกฎหมาย จึงได้จัดตั้งศูนย์ต่อต้านข่าวปลอมและความมั่นคงสํานักงานตํารวจแห่งชาติ หรือ ANSCOPเพื่อให้การควบคุม กํากับดูแล สั่งการ และบริหารราชการให้เป็นเอกภาพ ภายใต้ยุทธศาสตร์และมาตรการบังคับใช้กฎหมายที่ชัดเจน พร้อมกันนี้ ได้กําหนดให้มีการจัดตั้ง ศูนย์ต่อต้านข่าวปลอมและความมั่นคงของกองบัญชาการตํารวจนครบาลและตํารวจภูธรภาค 1-9 เพื่อให้การปฏิบัติงานครอบคลุมพื้นที่และสามารถดําเนินการแก้ไขปัญหาข่าวและข้อมูลปลอมได้อย่างรวดเร็วและมีประสิทธิภาพ
สํานักงานตํารวจแห่งชาติโดยศูนย์ต่อต้านข่าวปลอมและความมั่นคงสํานักงานตํารวจแห่งชาติ หรือANSCOP มีการบูรณาการประสานงานกับกระทรวงดิจิตอลเพื่อเศรษฐกิจและสังคมในการดําเนินการแก้ไขปัญหาข่าวและข้อมูลปลอมอย่างต่อเนื่อง โดยมีศูนย์ต่อต้านข่าวปลอมแห่งประเทศไทย หรือ AFNC รับผิดชอบในการรับเรื่อง ติดตาม ตรวจสอบข้อมูลข่าวที่อาจมีลักษณะปลอมหรือบิดเบือนอยู่ตลอดเวลา มีการประสานงานกับศูนย์ต่อต้านข่าวปลอมทุกส่วนราชการ หรือหน่วยงานของรัฐ เพื่อตรวจสอบและยืนยันข่าว เป็นไปอย่างมีประสิทธิภาพ เมื่อได้รับการยืนยันว่าเป็นข่าวปลอมหรือข่าวบิดเบือนแล้ว ก็จะส่งต่อข้อมูลดังกล่าวมายัง
ศูนย์ต่อต้านข่าวปลอมและความมั่นคงสํานักงานตํารวจแห่งชาติ หรือANSCOP เพื่อดําเนินการพิจารณาความผิดตามหลักกฎหมายที่กําหนดไว้ อาทิ พ.ร.บ.คอมพิวเตอร์ฯ ประมวลกฎหมายอาญา และกฎหมายอื่นๆ ที่เกี่ยวข้อง หากเข้าข่ายกระทําผิดกฎหมายจะดําเนินการพิสูจน์ทราบตัวผู้กระทําผิด เมื่อผู้เสียหายได้มีการร้องทุกข์กล่าวโทษแล้ว เจ้าหน้าที่ตํารวจสืบสวนสอบสวนติดตามจับกุมเพื่อดําเนินคดีตามกฎหมายต่อไป
ผลการปฏิบัติงานของศูนย์ต่อต้านข่าวปลอมและความมั่นคงสํานักงานตํารวจชาติ หรือ ANSCOP ในรอบ8เดือน( 1พ.ค.จนถึง ปัจจุบัน)พบว่าศูนย์ต่อต้านข่าวปลอมแห่งประเทศไทย หรือ AFNC ได้ส่งโพสต์ที่ตรวจพบและตรวจสอบแล้วได้รับการยืนยันว่าเป็นข่าวปลอมหรือข่าวบิดเบือน จํานวน1193ราย(Urls) มีโพสต์ที่เข้าข่ายกระทําผิดกฎหมายและเจ้าหน้าที่ตํารวจได้ทําการพิสูจน์ทราบผู้กระทําผิดแล้ว จํานวน287ราย(Urls) ซึ่งมีผู้เสียหายได้มาร้องทุกข์กล่าวโทษ ต่อพนักงานสอบสวนเพื่อดําเนินคดีกับผู้กระทําผิดแล้ว จํานวน53คดี ซึ่งอยู่ในระหว่างสืบสวนสอบสวนรวบรวมพยานหลักฐาน และทําสํานวนคดี ส่งฟ้องตามกระบวน
การยุติธรรมต่อไป ทั้งนี้เจ้าหน้าที่ตํารวจยังได้ดําเนินการตักเตือนให้แก้ไขข่าวหรือลบโพสต์ จํานวน36ราย ตามที่กฎหมายให้อํานาจเจ้าหน้าที่จะทําได้ในกรณีข่าวปลอมหรือข่าวบิดเบือน ที่เกี่ยวกับการแพร่ระบาดของโรคติดต่อโควิด19ที่ไม่รุนแรง อีกทั้งยังได้ขึ้นบัญชีที่ต้องเฝ้าติดตามผู้ที่มีพฤติการณ์โพสต์ข่าวปลอมหรือข่าวบิดเบือน จํานวน 906ราย(Urls)
หากพบมีการโพสต์ข่าวหรือข้อมูลปลอม ที่เข้าข่ายผิดกฎหมาย เจ้าหน้าที่ตํารวจจะดําเนินการตามกฎหมายทันที ในขณะเดียวกันผู้บัญชาการตํารวจแห่งชาติ ยังมีนโยบายให้จัดตั้งศูนย์วิเคราะห์ข่าว ของกองบัญชาการตํารวจสืบสวนสอบสวนอาชญากรรมทางเทคโนโลยี หรือ บช.สอท. เพื่อปบัติการชี้แจงและตอบโต้ข้อมูลข่าวสารเพื่อสร้างความรู้ความเข้าใจเพื่อให้หยุดเคลื่อนไหวหรือลบโพสต์ ที่ไม่ถูกต้องหรือเข้าข่ายผิดกฎหมาย โดยการเข้าไปติดต่อด้วยความสุภาพ แจ้งข้อมูลที่ถูกต้องจากหน่วยงานผู้รับผิดชอบเพื่อป้องกันไม่ให้มีการแพร่กระจายของข่าว ที่อาจปลอมหรือบิดเบือน ไปบนสื่อสังคมออนไลน์ในวงกว้าง โดยที่ผ่านมามีผลการดําเนินการแล้ว จํานวน423ราย(Urls) ทําให้ผู้โพสต์หยุดเคลื่อนไหวหรือมีการลบโพสต์ดังกล่าว
ฝากความห่วงใยให้แก่พี่น้องประชาชนที่ใช้สื่อสังคมออนไลน์ที่ไม่ระมัดระวัง หรือไม่ไตร่ตรองข้อมูลให้รอบด้าน อาจตกเป็นเหยื่อเกิดความเสียหายได้ผู้บัญชาการตํารวจแห่งชาติ พล.ต.อ.สุวัฒน์ แจ้งยอดสุข ได้มอบหมายให้เจ้าหน้าที่ตํารวจทุกนาย โดยเฉพาะอย่างยิ่งกองบัญชาการตํารวจสืบสวนสอบสวนอาชญากรรมทางเทคโนโลยี มุ่งเน้นการประชาสัมพันธ์ อย่าให้ประชาชนตกเป็นเหยื่อของอาชญากรรมทางเทคโนโลยี เสมือนกับ“การฉีดวัคซีนให้กับประชาชน” แต่หากมีบุคคลหรือกลุ่มบุคคลใดอาศัยใช้ช่องทางสื่อสังคมออนไลน์ในการกระทําความผิด ทั้งการหลอกลวงฉ้อโกงการนําเข้าข้อมูลอันเป็นเท็จ ปลอม หรือบิดเบือน ก่อให้เกิดความเสียหายแก่ประชาชน สังคม เศรษฐกิจของประเทศ จะต้องถูกดําเนินการตามกฎหมายโดยเคร่งครัด ซึ่งเป็นไปตามนโยบายของรัฐบาลและขอฝากข้อคิดสําหรับพี่น้องประชาชน ในการใช้สื่อสังคมออนไลน์ว่า ขอให้ท่านระลึกอยู่ตลอดเวลาเมื่อใช้สื่ออนไลน์ “ไม่เชื่อไม่รีบไม่โอน” ทุกท่านจะปลอดภัยจากการถูกฉ้อโกง หลอกลวง บนสื่อสังคมออนไลน์อย่างแน่นอน
“ในปีหน้าเราจะเดินหน้าขับเคลื่อนการสร้างการรับรู้เท่าทันข่าวปลอมอย่างต่อเนื่องและรณรงค์ต่อต้านการเผยแพร่ข่าวปลอมเพื่อให้ประชาชนได้ใช้งานบนสื่อสังคมออนไลน์อย่างปลอดภัยและรู้เท่าทันสื่อในยุคดิจิทัลตลอดจนมีส่วนร่วมในการจัดการกับปัญหาข่าวปลอมสร้างภูมิคุ้มกันที่ดีให้กับสังคมโดยเจาะกลุ่มเป้าหมายอาทิกลุ่มสมาคมวิทยุสื่อสารกลุ่มอสม.และกลุ่มอสด.”นางสาวอัจฉรินทร์กล่าว
***************